**Funcţii în JavaScript**

Inclusiv definiţia funcţiilor în JavaScript este ceva mai relaxată decât în C++.

Nu trebuie specificat tipul rezultatului întors (fie că funcţia întoarce fie că nu, un rezultat). Parametrilor NU li se specifică tipul, în schimb NU există parametri prin referinţă (adică prin care să putem întoarce valori).

Definiţia se face ca mai jos:

function nume(p1,p2,...)

{

..cod..

..putem avea return, sau return valoare...

}

Există totuşi variabile locale şi variabile globale. Mai precis, orice variabilă folosită ca atare (de exemplu, dacă într-o funcţie atribuim s=5;) este implicit globală!!

Pentru a-i specifica unei funcţii că o anumită variabilă din cadrul său este locală (adică ia naştere (se alocă) în momentul iniţializării şi moare (se dezalocă) la ieşirea din funcţie) variabila respectivă trebuie declarată cu "var"

Iată, spre exemplu, cum arată o funcţie care testează dacă un număr este sau nu prim:

function is\_prime(x)

{

if(x<=1 || x>2 && x%2==0)

return 0;

var d;//!!variabila d trebuie declarata local

for(d=3;d\*d<=x;d+=2)

if(x%d==0)

return 0;

return 1;

}

TODO:

1) Scrieţi următoarele 2 funcţii:

- O funcţie care întoarce un număr amputat de prima sa cifră.

- O funcţie care calculează cmmdc-ul dintre două valori.

Scrieţi un program JS care citeşte n şi afişează toate numerele dintre 1 şi n care au proprietatea că, valorile obţinute prin amputarea primei respectiv ultimei cifre, sunt prime între ele.

2) Scrieţi următoarele funcţii:

- O funcţie care determină puterea lui 10 corespunzătoare celei mai din dreapta cifre dintr-un număr care este mai mică decât cea de după ea.

Dacă o astfel de cifră nu există, funcţia va întoarce 0.

Ex:

dacă numărul este 187**4**6521 → Răspuns: 10000

- O funcţie care primeşte un număr, o putere a lui 10 şi o cifră, şi ÎNTOARCE numărul obţinut din cel primit prin înlocuirea cifrei care îi corespunde puterii date cu cifra dată.

Ex:

inlocuire(1874**6**521,1000,**3**) va întoarce 1874**3**521

Pe baza lor scrieţi un program care înlocuieşte cea mai din dreapta cifră determinată cu ajutorul primei funcţii prin câtul împărţirii sale la 2.