Prin claviatură se înţelege totalitatea clapelor albe (pentru sunetele naturale) şi a clapelor negre (pentru sunetele alterate) ale unui instrument astfel dotat. Dintre instrumentele cu claviatură menţionăm: pianul, orga, orga electronică, sintetizatorul.

Clapele unui instrument cu claviatură produc sunete care urcă progresiv de la stânga la dreapta, însumând un număr variabil de octave.

Întotdeauna există însă o octavă centrală care porneşte de la sunetul Do1. Acest sunet pare un hotar dintre două spaţii: la dreapta lui este spaţiul mâinii drepte, iar la stânga lui este spaţiul mâinii stângi. Este un hotar imaginar pentru că ambele mâini circulă libere pe toată claviatura.

Dar aşezarea corectă în faţa unui instrument cu claviatură ca, de exemplu, pianul se face în funcţie de acest sunet – Do1 – considerat a fi mijlocul instrumentului.

Mâinile, nelipite de corp, de la umăr şi până în vârful degetelor, trebuie să închipuie o linie continuă, nicăieri frântă, iar degetele să fie uşor rotunjite ca şi cum ar susţine un măr.



Clapele produc sunete dacă sunt apăsate. […]

Exerciţiile pentru deprinderea acestor procedee tehnice se lucrează acasă, cu răbdare, până când se stăpânesc.

Vă propunem alte câteva exerciţii pentru mobilitatea şi independenţa mâinilor.

Exerciţiul gamei (a): executaţi acest exerciţiu cu fiecare mână în parte utilizând cele trei procedee învăţate: detaşato, stacatto, legato. Semnul “x” este o atenţionare de schimbare de degete care, în legato, se realizează astfel: de la 3 la 1: se trece degetul 1 pe sub degetul 3; de la 1 la 3: se trece degetul 3 peste degetul 1. Semnul 8 indică executarea pasajului cu o octavă mai jos (în stânga lui Do1).

Exerciţiul gamei (b): realizaţi exerciţiul pornind cu ambele mâini (în sens contrar) de la Do1, cu degetele 1. Respectaţi egalitatea sunetelor şi a intensităţii sonore.

Exerciţiul gamei (c): realizaţi exerciţiul pornind cu ambele mâini (în acelaşi sens), cu grijă pentru schimbarea (x) de degete. De asemenea, după ce îl puteţi executa fără dificultate, reluaţi exerciţiul în felul următor: mâna dreaptă în stacatto şi mâna stângă în legato şi invers.

Nu uitaţi să respectaţi egalitatea sunetelor cu ajutorul numărătorii orale, ca şi în exerciţiile începătoare. Pentru început realizaţi exerciţiul într-o mişcare mai rară, cu o numărătoare ca pentru note întregi.

Iată câteva procedee de atac al clapelor:

1. Procedeul DETAŞATO:
   1. Mâna coboară de la nivelul umărului pe clapa Do1 cu degetul 1 (indicat deasupra portativului) în timp ce numărăm cu voce tare u-na;
   2. La do-uă, ridicăm mâna la nivelul umărului şi pregătim degetul următor, 2, coborându-l faţă de nivelul celorlalte (rămase în poziţia mărului);
   3. Exerciţiul continuă, cu fiecare deget de la mâna dreaptă în parte şi se reia cu mâna stângă. (Mâna stângă porneşte cu degetul 5).
2. Procedeul STACATTO:
3. Mâna cade de la nivelul umărului pe clapa Do1 cu degetul 1 şi sare ca o minge revenind în poziţia iniţială;
4. Numărătoarea rămâne aceeaşi, cu grijă să se respecte egalitatea silabelor şi a timpilor din măsură;
5. Exerciţiul continuă, cu fiecare deget dinainte pregătit şi se reia cu mâna stângă.
6. Procedeul LEGATO:
7. Mâna este aşezată deasupra clapelor sprijinită pe clapa Do1 pe degetul 1;
8. Se pregăteşte degetul 2 ridicându-l deasupra celorlalte (ca un ciocănel) fără desprinderea degetului 1 de pe clapa Do1;
9. Se coboară apoi degetul 2, pe clapa Re1 şi se ridică degetul 1 de pe clapa Do1 într-o mişcare fără întreruperea sunetului şi respectând numărătoarea totală a timpilor măsurii. […]

Recunoaşteţi din lucrările audiate […]

|  |  |  |
| --- | --- | --- |
| Exerciţiu | Mâna dreaptă | Mâna stângă |
| Exerciţiul gamei (a) | 1,2,3x1,2,3,4,5 | 5,4,3,2,1x3,2,1 |
| Exerciţiul gamei (b) | 1,2,3x1,2,3,4,5 | Simultan cu mâna dreaptă, cu o octavă mai jos |
| Exerciţiul arpegiului | 1,2,3,5,1,2,4,5 | 5,4,2,1,5,4,2,1 |
| Exerciţiul acordului | (5,3,1),(5,2,1) | (1,3,5),(1,3,5) |

(Adaptat după *Manualul de* *Educaţie muzicală, clasa a VIII-a*, Anca Toader, Valentin Moraru)