**Interogări de tip Join**

Rolul lor este de a face produs cartezian între articolele a două tabele şi a include doar articolele care satisfac o anumită condiţie.

Ex: Fie următoarele două tabele:

Elevi

|  |  |
| --- | --- |
| Nume | Cod |
| Cici | 1 |
| Ană | 1 |
| Michel | 2 |
| Meerkat | 2 |
| Leo | 3 |
| Anto | 4 |
| Julie | 1 |
| Plămă | 2 |

Materii

|  |  |
| --- | --- |
| Nume | Cod |
| Info | 1 |
| Fizica | 2 |
| Chimie | 3 |
| Biologie | 4 |

Sintaxa interogării de tip join:

select câmpuri from tabel1 **join** tabel2 on condiţie;

extinsă:

select câmpuri from tabel1 **join** tabel2 **join** tabel3 ... on condiţie;

Dacă în câmpuri e susceptibil să apară ambiguităţi (două câmpuri se numesc la fel în două tabele distincte) avem următoarele metode de dezambiguizare:

A) Înainte de numele câmpului punem tabelă.nume\_câmp.

Pe exemplul de mai sus, observaţi că există câmpul "**nume**" în ambele tabele.

Aşadar, pentru a putea deosebi câmpurile din prima respectiv a doua tabelă, vom folosi **elevi.nume** respectiv **materii.nume**.

B) Folosim alias-uri. Acest lucru se face scriind după fiecare tabel1 sau tabel2 "**as nume\_alias**". Şi apoi să punem nume\_alias.nume\_câmp.

Exemple: În tabelele de mai sus, pentru a vedea ce materie a ales fiecare elev, folosim interogarea:

A)

select elevi.nume,materii.nume from elevi join materii on elevi.cod=materii.cod;

B)

select e.nume,m.nume from elevi as e join materii as m on e.cod=m.cod;

Obs: Dacă dorim ca în interogare să fie prezente şi câmpurile din tabela stângă care NU au corespondent în tabela dreapă, folosim "left join" în loc de "join".

Analog, pentru a include articolele din tabela dreapă care NU au coresponent, folosim "right join" în loc de "join".

**Folosirea rezultatului unei interogări pe post de tabelă**

Am văzut că orice select dă ca rezultat date sub formă de tabelă.

Aceste date pot fi folosite la rândul lor TOT pe post de tabelă în cadrul altei interogări.

Pentru asta interogarea în cauză trebuie inclusă între (..) şi după paranteze atribuit un alias.

Ex:

select \* from **(select e.nume as nume,m.nume as materie from elevi as e join materii as m on e.cod=m.cod) as ceva** where nume like "m%";

Toată kestia mov este privită ca o tabelă cu două coloane: **nume** şi **materie**. Această tabelă e folosită apoi în cadrul celuilalt select (cel cu negru), ca bază de plecare.